CELEX: 32021R1293
Language: lt
Date: 2021-08-03 00:00:00
Title: Komisijos įgyvendinimo reglamentas (ES) 2021/1293 2021 m. rugpjūčio 3 d. kuriuo iš dalies keičiamas Įgyvendinimo reglamentas (ES) 2021/823, kuriuo, pagal Europos Parlamento ir Tarybos reglamento (ES) 2016/1037 18 straipsnį atlikus priemonių galiojimo termino peržiūrą, tam tikriems importuojamiems Turkijos kilmės vaivorykštiniams upėtakiams nustatomas galutinis kompensacinis muitas

2021 8 4   
               
               
                  LT
               
               
                  Europos Sąjungos oficialusis leidinys
               
               
                  L 281/4
               
            
         KOMISIJOS ĮGYVENDINIMO REGLAMENTAS (ES) 2021/1293
         2021 m. rugpjūčio 3 d.
         kuriuo iš dalies keičiamas Įgyvendinimo reglamentas (ES) 2021/823, kuriuo, pagal Europos Parlamento ir Tarybos reglamento (ES) 2016/1037 18 straipsnį atlikus priemonių galiojimo termino peržiūrą, tam tikriems importuojamiems Turkijos kilmės vaivorykštiniams upėtakiams nustatomas galutinis kompensacinis muitas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (1), ypač į jo 24 straipsnio 1 dalį,
         kadangi:
         
                     (1)
                  
                  
                     tam tikriems importuojamiems Turkijos kilmės vaivorykštiniams upėtakiams taikomi Komisijos įgyvendinimo reglamentu (ES) 2021/823 (2) nustatyti galutiniai kompensaciniai muitai;
                  
               
                     (2)
                  
                  
                     bendrovė BAFA Su Ürünleri Yavru Üretim Merkezi Sanayi Ticaret AŞ (toliau – „Bafa“) (papildomas TARIC (3) kodas B965), kuriai taikoma 1,5 % individuali kompensacinio muito norma (4), pranešė Komisijai, kad po susijungimo su patronuojančiąja bendrove ji pakeitė pavadinimą ir dabar vadinasi Kılıç Deniz Ürünleri Üretimi İhracat İthalat ve Ticaret A.Ş;
                  
               
                     (3)
                  
                  
                     pakeitusi savo pavadinimą (5), 2020 m. spalio 19 d. bendrovė paprašė Komisijos patvirtinti, kad pavadinimo pakeitimas nedaro įtakos bendrovės teisei naudotis individualia kompensacinio muito norma, taikyta bendrovei ankstesniu pavadinimu;
                  
               
                     (4)
                  
                  
                     Komisija išnagrinėjo pateiktą informaciją ir padarė išvadą, kad pavadinimo pakeitimą deramai užregistravo atitinkamos valdžios institucijos, pavadinimas buvo pakeistas bendrovių grupėje, kuriai priklauso ir „Bafa“, ir jį pakeitus nebuvo užmegzti jokie nauji ryšiai su kitomis bendrovių grupėmis, kurių Komisija netyrė;
                  
               
                     (5)
                  
                  
                     vadinasi, šis pavadinimo pakeitimas nedaro poveikio Įgyvendinimo reglamente (ES) 2021/823 nustatytiems faktams, visų pirma – bendrovei taikomai kompensacinio muito normai. Remiantis bylos duomenimis, naujas pavadinimas pradėtas naudoti 2020 m. rugpjūčio 31 d. – tą dieną pavadinimo pakeitimas užregistruotas Bodrumo prekybos registre;
                  
               
                     (6)
                  
                  
                     atsižvelgdama į tai, kas išdėstyta ankstesnėje konstatuojamojoje dalyje, Komisija mano esant tikslinga iš dalies pakeisti Įgyvendinimo reglamentą 2021/823, kad būtų atsižvelgta į pakeistą bendrovės pavadinimą, kuriuo bendrovei iš pradžių buvo priskirtas papildomas TARIC kodas B965;
                  
               
                     (7)
                  
                  
                     šiame reglamente nustatytos priemonės atitinka pagal Europos Parlamento ir Tarybos reglamento (ES) 2016/1036 (6) 15 straipsnio 1 dalį įsteigto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            
               1.   Įgyvendinimo reglamento (ES) 2021/823 1 straipsnio 2 dalis iš dalies keičiama taip:
               
                  
                              „BAFA Su Ürünleri Yavru Üretim Merkezi Sanayi Ticaret AŞ“
                           
                           
                              B965
                           
                        
               pakeičiama
               
                  
                              „Kılıç Deniz Ürünleri Üretimi İhracat İthalat ve Ticaret A.Ş“.
                           
                           
                              B965
                           
                        
            
            
               2.   Papildomas TARIC kodas B965, anksčiau priskirtas bendrovei BAFA Su Ürünleri Yavru Üretim Merkezi Sanayi Ticaret AŞ, nuo 2020 m. rugpjūčio 31 d. taikomas bendrovei Kılıç Deniz Ürünleri Üretimi İhracat İthalat ve Ticaret A.Ş. Galutiniai muitai, kuriuos sumokėjo bendrovė Kılıç Deniz Ürünleri Üretimi İhracat İthalat ve Ticaret A.Ş., viršijantys Įgyvendinimo reglamento (ES) 2020/658 1 straipsnyje ir Įgyvendinimo reglamento (ES) 2021/823 1 straipsnio 2 dalyje bendrovei BAFA Su Ürünleri Yavru Üretim Merkezi Sanayi Ticaret AȘ nustatytą kompensacinį muitą, grąžinami arba atsisakoma juos išieškoti pagal taikomus muitų teisės aktus.
            
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugpjūčio 3 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 176, 2016 6 30, p. 21.
         
            (2)  2021 m. gegužės 20 d. Komisijos įgyvendinimo reglamentas (ES) 2021/823, kuriuo, pagal Europos Parlamento ir Tarybos reglamento (ES) 2016/1037 18 straipsnį atlikus priemonių galiojimo termino peržiūrą, tam tikriems importuojamiems Turkijos kilmės vaivorykštiniams upėtakiams nustatomas galutinis kompensacinis muitas (OL L 183, 2021 5 25, p. 5).
         
            (3)  Europos Sąjungos integruotasis muitų tarifas.
         
            (4)  Ši muito norma iš pradžių buvo nustatyta 2020 m. gegužės 15 d. Komisijos įgyvendinimo reglamentu (ES) 2020/658, kuriuo, pagal Europos Parlamento ir Tarybos reglamento (ES) 2016/1037 19 straipsnio 4 dalį atlikus tarpinę peržiūrą, iš dalies keičiamas Įgyvendinimo reglamentas (ES) 2015/309, kuriuo tam tikriems importuojamiems Turkijos kilmės vaivorykštiniams upėtakiams nustatomas galutinis kompensacinis muitas ir galutinai surenkamas laikinasis muitas (OL L 155, 2020 5 18, p. 3).
         
            (5)  Bodrumo prekybos registras, Turkijos Respublika, 2020 m. rugpjūčio 31 d. paskelbimo įsakymas Nr. 1623.
         
            (6)  2016 m. birželio 8 d. Europos Parlamento ir Tarybos reglamentas (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (OL L 176, 2016 6 30, p. 21).